NaiveNeuron/SloPal huggingface dataset:
J. Izák, minister životného prostredia SR: (2007-09-20):
Vážená pani poslankyňa, hovoríte o tom, že nebola tam oponentúra, nebol tam iný názor. Ja som to nepostrehol. Ja neviem, my chceme na Slovensku stále konfrontáciu? Chceme, aby sme sa už len v televízii pomaly bili po hlavách? Ja si myslím, nie. A práve niektoré názory sú skutočne nie prínosom. Kde sme sa dostali, že k lykožrútom? Však poďte sa pozrieť, ja vás veľmi rád zoberiem do Tichej, Kôprovej, konkrétne, ale do Nízkych Tatier, na Oravu, kde už sú suché stromy, už je tam viac smrekov ako tých zelených. Kto má vzťah k prírode, toho musí bolieť srdce a nemôže počúvať skutočne názory tých pár ochranárov, ktorí si uzurpujú svoje pozície, ich vlastné projekty, áno, na úkor toho, že nám chradne skutočne príroda a lesy. Čo sa týka toho, že bolo poskytnuté ministerstvu. Nebolo to priamo ministerstvu, bolo to za účelom skutočne informovanosti, to je dovolené, konkrétne v jednom z opatrení Enviro-fondu. Bolo to poskytnuté N-klubu, ktorý tento film vyrobil a taktiež na reláciu, bolo to v Slovenskej televízii. Skutočne mám tu desiatky prípadov, pani poslankyňa. Môžeme si to prejsť, či predchodca, pán Miklós dával práve do informovanosti, v rámci ministerstva sa vyrábali aj filmy, aj sa podporovali besedy, publikácie a bolo to pre ministerstvo konkrétne alebo pre zložky ministerstva, ako je agentúra, kde išli desiatky, desiatky miliónov, poviem. Takže verím, že táto kauza je skutočne vyvolaná umelo. V minulosti, žiaľ, keď sa tieto prípady realizovali, v médiách sa na ne vôbec nepoukazovalo a boli samozrejmosťou. Škoda, že teraz, keď skutočne možno niektorých ľudí, ktorí nie sú prínosom, nezapájame  možno tak, ako by ste si vy predstavovali, lebo skutočne len škodia v riešení problematiky. Ja som ich sám prizval na besedy, zo začiatku sa zúčastnili i ako fórum i Naše Tatry, neskôr odmietli, keď zistili, že neposlúchame a netancujeme tak, ako hrajú oni, že máme svoj smer a vieme skutočne riešiť túto problematiku tak, ako ju riešiť treba. Takže toľko je názor môj i ministerstva. Zatiaľ ďakujem.
Ďurovčík, Emil, poslanec NR SR (2017-10-11):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2016-04-26):
Na faktické poznámky bude reagovať pán poslanec Matovič.
Jarjabek, Dušan, poslanec NR SR (2012-12-05):
Ďakujem za slovo, pani predsedajúca. Pán poslanec Uhliarik, možno to myslíte dobre, ale skúste, prosím vás, aspoň rok nehovoriť o zdravotníctve, aby sme mali možnosť zabudnúť na to všetko, čo sa udialo za vás, keď ste boli ministrom zdravotníctva, aby sme mohli jednoducho zabudnúť na to, a potom určite vás mnohí budú brať vážnejšie. Bolo to také zlé, že ani vtedajší pán poslanec Novotný vás nevedel obhájiť, teraz už, áno, obhajuje vás. Ďakujem za pozornosť.
Pročko, Jozef, poslanec NR SR (2021-02-04):
Pán Pellegrini! Vráťte mi čas, prosím vás pekne.
Laurenčík, Milan, podpredseda NR SR (2021-05-05):
Ďakujem. Prosím, zaujmite miesto pre navrhovateľa. Ja teraz dám slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi. Nech sa páči.
Glváč, Martin, podpredseda NR SR (2016-04-19):
Ďakujem veľmi pekne, pani poslankyňa. Vyhlasujem týmto schôdzu za prerušenú do 14.00 hodiny a po obednej prestávke do rozpravy ako prvá vystúpi Katarína Macháčková a potom sa pripraví pán poslanec Beblavý. Ďakujem. (Prerušenie rokovania o 13.06 hodine.)
M. Číž, podpredseda NR SR: (2006-09-07):
Budem informovať. Ak to bude možné, potom v ďalšom rokovaní po hodine otázok dáme väčšiu, 15-minútovú prestávku na nevyhnutné rozhovory, ako sa ukazuje, s členmi vlády. Ale teraz postupne, poprosím, ukončovať tieto rozhovory a zaujať miesto v sále. Páni kolegovia, dôrazne vás prosím, aby ste zaujali miesta v rokovacej sále. Uteká nám neproduktívne čas. Prosím, aby ste zaujali svoje miesta. Poprosil by som všetkých pánov poslancov, osobitne pána poslanca Minárika, aby zaujal svoje miesto v rokovacej sále. Ale skutočne poprosím, vážené kolegyne, naozaj, páni poslanci vpredu, prosím, zaujmite miesta v rokovacej sále. Pokračujeme v rokovaní našej schôdze bodom interpelácie poslancov. Úvodom chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie neprihlásil nikto, pýtam sa preto, či chce niekto z poslancov predniesť interpeláciu ústne. Konštatujem, že nikto. Vážené kolegyne, kolegovia, vyhlasujem tento bod programu za skončený. Ďalej v rokovaní pokračujeme návrhom Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov. Nakoľko podľa schváleného programu už nasledujú len tajné hlasovania, o tomto bode programu by sme mali hlasovať ihneď po jeho prerokovaní. Návrh zahraničného výboru ste dostali ako tlač 64. Prosím predsedu Zahraničného výboru Národnej rady poslanca Borisa Zalu, aby tento návrh zákona uviedol. Pán poslanec Zala, nenachádza sa v sále? Poprosím o sekundu strpenia, vážené kolegyne. Vážené kolegyne, žiaľ, pán predseda výboru má drobné problémy, nemá okuliare, ak by ste s tým súhlasili... Je potrebné, poprosím vás o strpenie, päťminútovú prestávku. Takže nech sa páči, pán predseda, uveďte predmetný materiál, prosím.
Laurenčík, Milan, podpredseda NR SR (2021-11-10):
Vážené panie poslankyne, vážení páni poslanci, teraz budeme pokračovať v popoludňajšom rokovaní trinásteho dňa 48. schôdze Národnej rady Slovenskej republiky v prerušenej rozprave v prvom čítaní o návrhu poslanca Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní. Je to tlač 714. Pán poslanec Šimko už zaujal miesto určené pre navrhovateľa, takisto aj pani spoločná spravodajkyňa z výboru pre hospodárske záležitosti, pani poslankyňa Magdaléna Sulanová miesto pre spravodajcov. Poslednou v poradí z písomne prihlásených rečníkov do rozpravy je pani poslankyňa Monika Kavecká. Pani poslankyňa, nech sa páči. (Pokračovanie rokovania o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 714.)
Jurinová, Erika, podpredsedníčka NR SR (2013-05-14):
No prosím kľud v miestnosti. Nech sa páči, pán poslanec.
Dubovcová, Jana, poslankyňa NR SR (2011-03-22):
Ďakujem za slovo. Ako splnomocnená spravodajkyňa výboru predkladám túto informáciu o prerokovaní zákona z 11. februára 2011, ktorým sa mení zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky, ktorý máte ako tlač 267, v druhom čítaní v Ústavnoprávnom výbore Národnej rady Slovenskej republiky. Predseda Národnej rady Slovenskej republiky rozhodnutím z 25. februára 2011 č. 259 pridelil tento zákon, vrátený prezidentom Slovenskej republiky na opätovné prerokovanie Národnou radou Slovenskej republiky, na prerokovanie Ústavnoprávnemu výboru Národnej rady Slovenskej republiky ako gestorskému výboru. S pripomienkou prezidenta republiky § 151u, znie: „§ 151u (1) Na právne vzťahy justičného čakateľa, ktorý sa stal justičným čakateľom podľa predpisov účinných pred 1. májom 2011, sa vzťahujú tieto predpisy. (2) Voľné miesto sudcu určené podľa osobitného zákona možno obsadiť justičným čakateľom, ktorý sa stal justičným čakateľom podľa predpisov účinných pred 1. májom 2011. Na tohto justičného čakateľa sa nepoužije § 28 ods. 1, ak voľné miesto možno obsadiť viacerými justičnými čakateľmi, ktorí sa stali justičnými čakateľmi podľa predpisov účinných pred 1. májom 2011, predseda súdu vyhlasuje výberové konanie iba pre týchto justičných čakateľov.“ Ústavnoprávny výbor neprijal uznesenie, nakoľko návrh nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona o rokovacom poriadku Národnej rady Slovenskej republiky v znení neskorších predpisov. Uznesením poveril mňa, Janu Dubovcovú, aby som podala a informovala o výsledku rokovania ústavnoprávneho výboru a navrhovala ďalší postup na schôdzi Národnej rady Slovenskej republiky. Pán predseda, prosím, otvorte rozpravu k tomuto návrhu.
Blanár, Juraj, podpredseda NR SR (2021-11-04):
Pekné popoludnie, vážené panie poslankyne, páni poslanci, pani ministerky. V súlade so zákonom o rokovacom poriadku nasleduje teraz hodina otázok , ktorú týmto otváram. Poslanci písomne položili do večera, do včera do 12.00 hod. osem otázok na členov vlády, overovatelia schôdze vyžrebovali ich poradie. Na predsedu vlády nebola adresovaná ani jedna otázka. Upozorňujem, že na otázky poslancov, ktorí nie sú prítomní v rokovacej sále, sa neodpovedá. O ospravedlnenie k bodu hodiny otázok nás bude informovať v zastúpení pána premiéra Eduarda Hegera, ktorý sa ospravedlnil, pani podpredsedníčka vlády ministerka investícií, regionálneho rozvoja a informácií Veronika Remišová, ktorú prosím, aby oznámila, kto z členov vlády bude odpovedať na otázky za neprítomných členov vlády. Nech sa páči, pani podpredsedníčka, máte slovo.
Hrnčiar, Andrej, podpredseda NR SR (2019-05-09):
Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov . Vládny návrh zákona je uverejnený ako tlač 1333 a spoločná správa výborov má tlač 1333a. Prosím ministerku školstva, vedy, výskumu a športu Slovenskej republiky Martinu Lubyovú, aby vládny návrh zákona odôvodnila.
Dubačová, Viera, poslankyňa NR SR (2019-03-29):
Ďakujem veľmi pekne. No, pôvodne som sa chcela venovať dohovoru o predchádzaniu násilia na ženách a domácemu násiliu a odpovedať na otázky, ale odpovedal to veľmi, veľmi stručne a jasne pán kolega Dostál. Naozaj pochybujem, pani kolegyňa, že ste čítali celý tento dohovor. Ale chcela by som sa venovať teda, nakoľko ste sa ma hlboko dotkli, ja som v´95. roku, netušiac, že budem budovať občiansku spoločnosť, sa rozhodla, že zoberiem pätnásť ťažko postihnutých ľudí z ústavu a urobím s nimi divadelné predstavenie. Začala som sa im venovať. Odišla som z profesionálneho života, z profesionálneho divadla, zostala som na ulici takpovediac s týmito pätnástimi ťažko postihnutými ľuďmi. Podarilo sa mi založiť občianske združenie a s týmito ľuďmi som mohla naozaj vytvoriť svet, ktorým sme ukázali a odkrývali, odkrývali svet týchto ťažko postihnutých ľudí, ich rodín, ich matiek, ktoré často zostávali samy s týmito deťmi. Venovala som sa im, tri roky som nemala žiadnu plácu. Čiže naozaj neprišiel, bohužiaľ, veľmi ma to mrzí, žiadny pán z Ameriky, aj keď tie prvé naozaj podpory som dostávala zo zahraničia a nie zo Slovenska. Tu vládol ešte ťažký komunizmus, ktorý vôbec nepodporoval niečo také, že by sme mali pomáhať postihnutým, sirotám, týraným ženám. Ja na rozdiel od vás, pani kolegyňa, som obetovala svoj život týmto ľuďom a založila som občianske združenie. Stala som sa tým aj zakladateľkou tzv. tretieho sektora, o ktorom vy tu dnes s takou hrôzou hovoríte. Vy, ak mi budete menovať, komu ste obetovali svoj život, pomohli, budem veľmi rada s vami diskutovať aj o občianskej spoločnosti, v ktorú hlboko verím, pretože som tam stretla ľudí, ktorí takýmto spôsobom sa venujú ľuďom na akejkoľvek úrovni, ktorí potrebujú pomoc, sú odkázaní na pomoc a týmto aj otvárame, otvárame oči celej tejto spoločnosti a učíme ju, že rovnosť... (Prerušenie vystúpenia časomerom.)
Hrnčiar, Andrej, podpredseda NR SR (2016-10-20):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Karolovi Farkašovskému.
Poliačik, Martin, poslanec NR SR (2016-04-19):
Ja mám len jednu otázku. Pán Kollár, ak ste tvrdili pred voľbami – môžte mi veriť, ja nie som politik – čo to znamená od momentu, keď ste sa politikom stali? Ďakujem veľmi pekne.
Figeľ, Ján, podpredseda NR SR (2015-11-11):
Otváram teraz ústnu časť rozpravy, ak sú prihlášky do nej. Nie je tomu tak. Vyhlasujem rozpravu. za skončenú. Pán navrhovateľ, chcete sa vyjadriť? (Reakcia navrhovateľa.) Nech sa páči.
Laššáková, Jana, podpredsedníčka NR SR (2014-10-21):
Na vystúpenie pána poslanca s faktickou poznámkou pani poslankyňa Nicholsonová. Vy chcete vystúpiť, pani predkladateľka, v rozprave? Tak treba sa prihlásiť s faktickou. Takže potom môžete aj, aj v rozprave, keďže nemá, nemá kartu pani poslankyňa, s faktickou. Dobre. Takže s faktickými poznámkami pani poslankyňa Nicholsonová a pani poslankyňa Šedivcová. Končím možnosť prihlásiť sa s faktickými poznámkami. Nech sa páči, pani poslankyňa Nicholsonová.
Grendel, Gábor, podpredseda NR SR (2020-05-19):
S poslednou faktickou poznámkou pán poslanec Kuriak.
Bugár, Béla, podpredseda NR SR (2017-02-09):
Ďakujem, pán poslanec. Otváram všeobecnú rozpravu. Konštatujem, že som dostal jedinú písomnú prihlášku, pána poslanca Beblavého, ktorému dávam slovo.
P. Paška, predseda NR SR: (2009-10-28):
(Hlasovanie.) 127 prítomných, 52 za, 69 proti, 4 sa zdržali, 2 nehlasovali. Návrh sme neschválili. Poďme ďalej pán poslanec.
J. Tkáčová, poslankyňa: (2010-01-20):
A ešte vám chcem dať do pozornosti, dámy a páni, my sme tu hovorili o, hovoril kolega Simon, o petícii Stop uránu. Počas Vianoc s termínom do 5. januára bol do pripomienkovaného konania daný materiál, v ktorom ministerstvo životného prostredia sa vyjadruje veľmi pozitívne k ťažbe uránu. Tak sa chcem opýtať, či vláda nesleduje, čo sa deje v Národnej rade, alebo aký bol dôvod, aby toto pripomienkové konanie takto v tajnosti prebehlo cez Vianoce a cez Silvestra? Ďakujem.
Danko, Andrej, predseda NR SR (2018-10-24):
S reakciou, pán poslanec Matovič.
Galko, Ľubomír, poslanec NR SR (2013-10-24):
(Nasledujúca veta bola povedaná súbežne s predsedajúcim.) Nechajte ma dohovoriť. Kde bolo napísané, bolo v druhom maile napísané, že ten mail vám bol zaslaný omylom, i napriek tomu ste ho zverejnili, ale mne to až tak nevadí, že ste ho zverejnili. Ale čo je dôležité, je to, že tie skvelé otázky, ktoré som ja v maile pomenoval, tak to boli otázky, ktoré sme zaslali na ministerstvo zdravotníctva k verejnému obstarávaniu. K tomu, kto bol v komisii, k tomu, kedy bolo vyhlásené, koľko sa prihlásilo firiem a tak ďalej atď. Bolo to v čase, keď ešte ani výbor nezasadal, ešte keď ani sa nerozprávalo o odvolaní pani ministerky Zvolenskej. A tá špinavosť, ktorá sa tu udiala, je v tom, že pán spravodajca prečítal a vložil tam dve slová, on povedal, že úplne skvelé otázky ohľadne tohto úmrtia. A to nie je pravda. To neboli otázky ohľadne žiadneho úmrtia, boli to otázky ohľadne verejného obstarávania. Takže ja chápem aj tú rozhorčenú prvú reakciu pána Blahu a pána Jarjabka a ďalších poslancov, ale si predstavte, že by sa mne dostal do rúk mail, ktorý by napísal niekto z vás, a bolo by tam napísané: „Milá Zuzka, rád by som vás dnes informoval...“ A predstavte si, že by som sa ja posadil na miesto spravodajcu a povedal by som, že pán Blaha alebo pán Jarjabek, alebo pán Číž, alebo pán Raši poslali mail: „Milá Zuzka, rád by som vás dnes opelil“ alebo „Rád by som vás dnes“ ešte niečo horšie. Toto presne urobil pán Raši a on spustil túto úplne nezmyselnú výmenu aj to, pán Blaha, že ste ma vulgárne urazili. Ja som sa vám nevyhrážal, ja som vám len povedal, čo urobím, ak mi to zopakujete ešte raz. Ak máte odvahu, tak to zopakujte. Dočkáte sa toho, čo som vám povedal.
Danko, Andrej, predseda NR SR (2018-03-26):
Pán poslanec Mizík.
P. Hrušovský, predseda NR SR: (2005-12-13):
(Hlasovanie.) 142 prítomných, 67 za, 16 proti, 55 sa zdržalo, 4 nehlasovali. Návrh sme neschválili. Ďalší návrh.
Blanár, Juraj, podpredseda NR SR (2022-12-02):
Ďakujem, pani navrhovateľka. Teraz poprosím pani poslankyňu Annu Zemanovú, aby za gestorský pôdohospodársky výbor, pôdohospodárstvo a životné prostredie predniesla spravodajskú informáciu k tomuto návrhu. Nech sa páči.
Galko, Ľubomír, minister obrany SR (2010-12-07):
Ďakujem pekne. Vážený pán predseda, vážení páni poslanci, vážené dámy poslankyne, návrh sa predkladá na základe čl. 86 písm. k) Ústavy Slovenskej republiky a § 12 ods. 4 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov. Návrh zodpovedá zahraničnopolitickým zámerom Slovenskej republiky zachovať vojenskú participáciu vo vojenskej operácii EÚ – ALTHEA v Bosne a Hercegovine čo najdlhšie a zároveň zohľadňuje potrebu zabezpečenia nových spôsobilostí v tejto operácii. Z dôvodu plánovaného odovzdania priestoru BUTMIR II v Bosne a Hercegovine do konca roku 2010 sa navrhuje ukončiť pôsobenie strážnej čaty ozbrojených síl Slovenskej republiky v tejto vojenskej operácii dňom 17. decembra 2010. Mandát pôsobenia príslušníkov ozbrojených síl Slovenskej republiky pôsobiacich vo veliteľstvách EÚ a NATO v Bosne a Hercegovine zostáva nezmenený. Vzhľadom na zámer Slovenskej republiky zostať dôveryhodným partnerom EÚ a kontinuálne pokračovať v účasti na tejto vojenskej operácii, ako aj v nadväznosti na požiadavku o plnenie iných spôsobilostí sa do vojenskej operácie ALTHEA navrhuje vyslať do 43 príslušníkov ozbrojených síl Slovenskej republiky, a to od 1. januára 2011. Úlohou príslušníkov ozbrojených síl Slovenskej republiky bude plnenie úloh styčných a pozorovacích tímov, ktoré zahŕňajú najmä monitorovaciu činnosť v priestore zodpovednosti. Predkladaný materiál bol prerokovaný vo Výbore Národnej rady Slovenskej republiky pre obranu a bezpečnosť a v Zahraničnom výbore Národnej rady Slovenskej republiky. Vážený pán predseda, vážené panie poslankyne, páni poslanci, dovoľujem si vás požiadať o schválenie predloženého návrhu. Ďakujem.
P. Paška, predseda NR SR: (2006-10-24):
(Hlasovanie.) 128 prítomných, 126 za, 1 sa zdržal, 1 nehlasoval. Konštatujem, že sme schválili návrh uznesenia k správe o stave a vývoji finančného trhu za prvý polrok 2006. Teraz budeme hlasovať o návrhu uznesenia k správe o výsledku kontroly hospodárenia s finančnými prostriedkami a nakladania s majetkom samosprávnych krajov (tlač 71). Pán predseda výboru pre financie, rozpočet a menu uvedie návrh uznesenia a hlasovanie.
Číž, Miroslav, podpredseda NR SR (2015-02-05):
... – končím –, ktorý, ktorý je celý čas celistvý, ale akonáhle by tu bola čo len trošku iná situácia, už táto situácia v parlamente by okamžite vytvárala predpoklad pre ten tak nežiaduci akt kupovania poslancov, rekonštrukcie vlád a podobne. To je dôvod, prečo poslanecký klub strany SMER tento, tento, vznik tohto poslaneckého klubu nepodporí. (Potlesk.)
B. Bugár, podpredseda NR SR: (2005-02-04):
(Hlasovanie.) Prítomných 139 poslancov, za návrh 114, 25 poslancov sa zdržalo hlasovania. Konštatujem, že prvý návrh pána poslanca Federiča sme prijali, schválili. Nech sa páči. J. Miklušičák, poslanec: Teraz budeme hlasovať o bode 2 a 3 pozmeňujúceho návrhu pána poslanca Federiča. Nakoľko spolu súvisia, budeme o nich hlasovať spolu.
B. Bugár, podpredseda NR SR: (2005-12-14):
(Hlasovanie.) Prítomných 131, za 126, proti 1, zdržali sa 4. Konštatujem, že návrh sme schválili.
Jurinová, Erika, podpredsedníčka NR SR (2013-03-12):
Pán poslanec Osuský.
Hrušovský, Pavol, predseda NR SR (2011-12-09):
Príjemné dobré ráno, panie poslankyne, páni poslanci, vítam vás na rokovaní ôsmeho dňa rokovania 26. schôdze Národnej rady Slovenskej republiky. Chcem ešte predtým, ako začneme rokovať, ospravedlniť poslancov Janiša a pána poslanca Štefanova, ktorí písomne doručili do Kancelárie Národnej rady aj s dôvodmi ich dnešnej neprítomnosti ospravedlnenie. Podľa dohody zo včerajška dnešné rokovanie Národnej rady začneme bodom programu písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky . Tlač k tomuto bodu programu máte pod číslom 550. Ak niekto z poslancov chce vysloviť nesúhlas s odpoveďou člena vlády, tak by som poprosil, ak tak chce urobiť, aby vo svojom vystúpení uviedol aj číslo, pod ktorým je odpoveď konkrétneho alebo príslušného ministra a pod akou tlačou uvedená. Otváram rozpravu, ktorú vyhlasujem, keďže som nedostal žiadne ani ústne prihlášky, za skončenú. Prerušujem rokovanie o tomto bode programu z dôvodu, že o písomných odpovediach a súhlase alebo nesúhlase, alebo vzatí na vedomie odpovedí budeme musieť rozhodnúť hlasovaním, preto prerušujem rokovanie. A pristúpime k rokovaniu o ďalšom bode programu, ktorým sú interpelácie poslancov . Do rozpravy som nedostal žiadnych poslancov, ktorí by boli písomne prihlásení, preto sa pýtam prítomných pánov poslancov, či sa chce niekto k tomuto bodu programu prihlásiť ústne. Keďže nie, končím rokovanie o tomto bode programu za skončené a ďakujem pánovi podpredsedovi vlády Mihálovi a pánovi ministrovi školstva, ktorí boli poverení jednak premiérkou, ale aj inými kolegami z vlády, aby zastupovali členov vlády na rokovaní o tomto bode programu. Ďakujem, páni ministri, za účasť na rokovaní. Vaša prítomnosť bude len obohatením rokovania, ak máte záujem zostať na rokovaní aj ďalej, môžete. Panie poslankyne, páni poslanci, podľa schváleného programu budeme teraz pokračovať rokovaním o návrhu na voľbu verejného ochrancu práv . Návrh máte rozdaný v písomnej tlači, ktorú evidujeme pod poradovým číslom 595. Chcem informovať, že do začiatku rokovania o tomto bode programu nebol doručený v súlade s rokovacím poriadkom návrh na prípadnú zmenu spôsobu hlasovania o voľbe verejného ochranu práv, a preto budeme hlasovať použitím hlasovacieho zariadenia. Teraz by som poprosil podpredsedu Národnej rady a jedného z navrhovateľov kandidáta na voľbu verejného ochrancu práv, aby Národnej rade uviedol a odôvodnil návrh. Nech sa páči, pán podpredseda, máte slovo.
Pado, Martin, poslanec NR SR (2010-09-09):
Ďakujem za slovo, pán podpredseda. Vážený pán podpredseda parlamentu pán Fico, poviem v šiestich bodoch k vášmu vystúpeniu, po prvé, zavádzate, ste neúprimný a nehovoríte pravdu, po druhé, chcete hlasovať po referende. Prečo? Aby ste mohli povedať, keďže veríte, že referendum bude neúspešné, všetko pre to robíte, že ľudia nechcú vôbec nijaké zužovanie imunity, pretože referendum bude neúspešné. Po tretie, keď hovoríte o manipulácii asi z vlastnej skúsenosti, videli sme, čo dokázal váš bývalý minister spravodlivosti. Po štvrté, pán podpredseda, už ste zabudli, ako ste začiatkom bývalého volebného obdobia sa dohodli s jednou súkromnou bezpečnostnou službou na sledovaní opozičných poslancov? Po piate, pán podpredseda parlamentu, napriek tejto skúsenosti my ako opozícia sme boli ochotní hlasovať za vašimi ľuďmi, vašimi poslancami predloženú novelu ústavy o zúžení poslaneckej imunity. A po šieste, pán podpredseda parlamentu, ak hovoríte, že sme po vás chceli ako koalícia, aby ste hlasovali za náš návrh, aj keď je zlý, vy ste mali možnosť spolu s vašimi poslancami predložiť pozmeňujúce návrhy, nepredložili ste ani jeden. Takže, pán podpredseda parlamentu, zavádzate, ste neúprimný a ešte k tomu aj nehovoríte pravdu. Ďakujem pekne.
P. Hrušovský, podpredseda NR SR: (2002-02-13):
Pán poslanec Mikloško, nech sa páči, máte slovo.
Grendel, Gábor, podpredseda NR SR (2020-07-23):
Ďalší v rozprave vystúpi pán poslanec Svrček. (Ruch v sále a zaznievanie gongu.)
Paška, Pavol, predseda NR SR (2014-11-09):
Pán podpredseda vlády Kažimír do rozpravy.
Paška Pavol, predseda NR SR (2014-04-01):
(Hlasovanie.) 138 prítomných, 135 bolo za, 1 proti, 2 sa zdržali. Máme súhlas, budeme hlasovať.
Glváč, Martin, podpredseda NR SR (2018-05-22):
Ďakujeme, pani poslankyňa. S faktickou poznámkou pán poslanec Suchánek. Končím možnosť prihlásiť sa. Nech sa páči.
M. Hort, podpredseda NR SR: (2010-02-02):
Pán poslanec bol jediný prihlásený do rozpravy, s faktickými poznámkami sa neprihlásil nikto, preto vyhlasujem rozpravu za skončenú. Chcem sa spýtať, pán minister, chcete zaujať stanovisko k tomu, čo tu odznelo v rozprave? Nech sa páči.
Blaha, Ľuboš, podpredseda NR SR (2023-11-21):
Na pána poslanca Galka evidujem päť faktických poznámok. Ako prvý sa prihlásil pán poslanec Jozef Pročko. Nech sa páči.
Laššáková, Jana, podpredsedníčka NR SR (2013-06-04):
Ďakujem pekne, pani spravodajkyňa. Keďže je 12.00 hodín, začneme popoludní o 14.00 hodine tým, že pani predsedajúca pani podpredsedníčka Zmajkovičová otvorí rozpravu, ale písomnú prihlášku nemám žiadnu pred otvorením tohto bodu. Prerušujem rokovanie. Prajem vám všetkým dobrú chuť a o 14.00 hodine budeme pokračovať rozpravou. (Prerušenie rokovania o 12.05 hodine.) (Pokračovanie rokovania o 14.00 hodine.)
Klus, Martin, podpredseda NR SR (2019-10-24):
Ďakujem pánovi poslancovi Krajčímu a evidujem na jeho vystúpenie štyri faktické poznámky. Pani poslankyňa Gaborčáková.
Paška, Pavol, predseda NR SR (2012-05-15):
Ďakujem pekne. Prerušujem rokovanie o tomto bode programu. Pán navrhovateľ, chcete sa vyjadriť k rozprave? (Reakcia navrhovateľa.) Nech sa páči.
P. Paška, predseda NR SR: (2006-12-06):
(Hlasovanie.) 142 prítomných, 124 za, 18 sa zdržalo. Konštatujem, že sme prijali tieto body spoločnej správy. Nech sa páči.
Pellegrini, Peter, podpredseda NR SR (2020-07-24):
Pán poslanec Kazda.
Danko, Andrej, predseda NR SR (2016-10-26):
Ďakujem. Faktická poznámka. Uzatváram možnosť prihlásenia s faktickou poznámkou. Jediná pani poslankyňa Jana Cigániková. Poprosím, pani poslankyňa.
P. Paška, predseda NR SR: (2006-10-17):
S faktickou poznámkou sa hlási pani poslankyňa Laššáková. Uzatváram možnosť faktických poznámok. Nech sa páči, pani Laššáková.
Danko, Andrej, podpredseda NR SR (2024-01-24):
Poslanec Pollák.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za 103, proti 8, hlasovania sa zdržalo 23 poslancov, nehlasovali 2. Sme v treťom čítaní . Otváram rozpravu a pýtam sa, či sa hlási niekto do rozpravy. Nikto sa nehlási do rozpravy. Preto vyhlasujem rozpravu za skončenú. Pán spravodajca, prosím o záverečné hlasovanie. J. Miklušičák, poslanec: Pán predsedajúci, dajte hlasovať o tom, že Národná rada schvaľuje predložený návrh zákona.
Kuffa, Štefan, poslanec NR SR (2014-04-02):
Ja skúsim to dopovedať, čo kolegyňa nedopovedala. Naozaj, tuná, aby neboli diskriminované tie rodiny, ktoré sa rozhodnú mať viac detí. To by som nevnímal ako spravodlivú vec, ten rodičovský príspevok. Ale poviem to. Bol si ministrom a spomenul si tu práve tú dávku v hmotnej núdzi, že to si presadil len po tú hranicu štyroch detí. A ako minister si to predkladal, ty to vieš veľmi dobre, ak si vo výkonnej zložke, tak ty máš v podstate to v pracovnej náplni, aj povinnosti predkladať tieto návrhy a ich aj presadzovať. Ako opozičný poslanec vieš veľmi dobre, ani tento návrh zákona ti neprejde. Ale ja doceňujem tú snahu, samozrejme poukazujem na tie veci, ktoré tuná momentálne ako nesedia a nesúhlasím s nimi. Pozri sa, dávka v hmotnej núdzi po hranicu tých štyroch detí a tu bolo to sledované tiež, aby tá pôrodnosť možno bola nižšia, aj tá chudoba a podobne. Nedosiahol sa ten očakávaný efekt. Znížila sa pôrodnosť? Protirečíš si, respektíve tuná aj kolegovia, ktorí tuná spomínajú, že je to najvyššia pôrodnosť v rómskych osadách Rakúsy, Lomnička a Jarovnice a podobne, ktoré som tuná počúval a nedosiahol sa ten efekt. Navyše, čo mi veľmi ako vadí pri týchto návrhoch zákona, že veľakrát je tam taký akoby podtext, hej, taký rasistický a toto, toto nie je ako, myslím si, že dobrá vec. A rómsky problém, ako si to v úvode začal ako hovoriť, no je to predovšetkým problém chudoby, problém ľudskej dôstojnosti a chudobu odstránime tak a ľudskú dôstojnosť vrátime týmto ľuďom skrze prácu. Aby sme im dali prácu, aby tí ľudia mohli pracovať a myslím si, že veľmi veľa vecí sa vyrieši. Ak si myslíme, že toto sú návrhy zákonov, ktoré vyriešia chudobu a zníži sa pôrodnosť, dovolím si povedať, že to nie je tá správna cesta a že sa mýlime a nie sme na tej správnej ceste. Sú tuná riešenia, no... (Prerušenie vystúpenia časomerom.)
Vons, Peter, poslanec NR SR (2021-02-05):
Ďakujem za slovo. Pán poslanec Blaha, vy ste vo svojom príhovore spochybňovali vzdelanie kandidáta Lipšica. Asi trpíte nejakou takou stratou pamäti, pretože ste asi zabudli na to, ako ste, ako už tuná spomínal kolega Šudík, keď kandidoval na post ústavného sudcu váš predseda pán Fico, tak ste zabudli na to, že ako ste, ako predkladal, že má pätnásťročnú prax, a kolega Dostál prišiel na to, že má len trinásťapolročnú asi prax alebo nejak tak. A to vám nevadilo vtedy a pretláčali ste ho za každú cenu, aby sa tam dostal. A vôbec vám nevadilo, že ste vtedy porušovali zákon. Keď ste hovorili to slovo „na hulváta“, tak toto bolo doslova na hulváta. A tiež ste vo svojom príhovore povedali, že takýto človek na čelo prokuratúry nepatrí. A akých ľudí ste vlastne vy mali na čele prokuratúry, na čele polície, medzi sudcami za vašej vlády? To boli trpení vaši ľudia, ktorí tam vedeli, prečo sú. Vieme, kde dneska sú. Za tých sa nehanbíte? A teraz tuná spochybníte človeka. Nechajte ho pracovať a uvidíte. Ďakujem.
Pellegrini, Peter, predseda NR SR (2015-09-16):
Pán poslanec Abrhan.
Jurzyca, Eugen, poslanec NR SR (2014-09-23):
Ďakujem pekne za slovo. Dobrý deň, pán predsedajúci aj pán minister, pán spravodajca, aj všetci šiesti poslanci, siedmi? Na úvod dovoľte, aby som prečítal pozmeňujúci návrh podpredsedu Jána Figeľa. (Prerušenie vystúpenia predsedajúcim.)
Suja, Miroslav, poslanec NR SR (2023-02-17):
Ďakujem za slovo. Som rád, že ste ma upozornili, že ak takýmito poznatkami disponujem, povedal som, že tie dôkazy ja nechcem vidieť, nech si ich nahajú, aby to nebolo, že je to nejak politicky motivované, a že ak uznajú za vhodné, nech ich podajú orgánom činným v trestnom konaní.
Laššáková, Jana, podpredsedníčka NR SR (2014-07-10):
Pán poslanec Kuffa, nech sa páči.
Jurinová, Erika, podpredsedníčka NR SR (2014-11-09):
Pán poslanec, vy ste asi nezaregistrovali, že som upozornila poslancov. Procedurálny návrh neni vlastne. Nech sa páči, pani poslankyňa Nicholsonová.
Drdul, Dominik, poslanec NR SR (2021-03-17):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 3. mája 2021.
M. Dzurinda, poslanec: (2008-04-09):
Ja som hovoril o tom, čo je meritom veci, čo je neuralgickým bodom, a hovoril som o súvislostiach toho, čo ste povedali vo svojom úvodnom vystúpení a vystúpeniach ďalších. To, že som povedal, ako na mňa pôsobí tá pasáž, keď ste hovorili o anketároch, nebol podpásový úder, na mňa to takto pôsobí a pôsobí to aj na mňa tak aj v kontexte celej politiky, ktorú predvádzate. Pán minister, vy, vaši kolegovia, vy si dovolíte už pomaly menovať novinárov, rozprávať, aké majú vzdelanie, aké by mali mať vzdelanie, vy ich menujete, pán minister. Vy normálne menujete politológa, poviete jeho meno a priezvisko len preto, že sa vám nepáči jeho hodnotenie. A tento tlak stupňujete, na mňa to takto pôsobí. O podpásovosti môjho úderu si môžete myslieť, čo uznáte za vhodné, ale určite to tak vnímam a takto to vidím. Po druhé. Poštár, poslanec, tak ľúbivo sa viete prihovoriť – a teraz to nemyslím negatívne, dehonestujúco – občanom. Poštár, poslanec, ale, pán minister, aj vy viete, aj ja viem, že politik musí zniesť viac. Veď na nás platia zákony, ktoré na bežných ľudí neplatia, no tak prečo my musíme od 31. marca sa povyzliekať zo svojho majetku, urobiť majetkové priznania? Ale viete, aké je východisko, pán minister? Určite to viete, aj poštár, aj poslanec sa domôžu svojho práva, ak zakotvíme lehoty pri práve na opravu. Zajtra získam a budem získavať klub aj kolegov z opozície, urobme novelu zákona, aby v občianskoprávnych sporoch súdy rozhodovali, aby rozhodovali rýchlo.
Košútová, Magda, poslankyňa NR SR (2015-09-23):
Ďakujem pekne za slovo, pani podpredsedníčka. V rozprave vystúpil jeden pán poslanec, nepodal však žiadny procedurálny návrh. Preto vás prosím, aby ste dali hlasovať že predmetný návrh zákona budeme prerokovávať v druhom čítaní.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 145, za 141, proti 3, zdržali sa, zdržal sa 1. Konštatujem, že pridelili sme návrh zákona výborom a určili lehotu. Teraz prosím pána poslanca Krajkoviča, aby uviedol hlasovanie v prvom čítaní o vládnom návrhu zákona o neprimeraných podmienkach v obchode s potravinami (tlač 1200). (Hlasovanie o vládnom návrhu zákona o neprimeraných podmienkach v obchode s potravinami , tlač 1200.)
Figeľ, Ján, podpredseda NR SR (2013-01-29):
Ďakujem pekne. Na vystúpenie pána poslanca Brocku sú faktické poznámky, jeden, dva, tri, traja kolegovia, končím možnosť prihlásiť sa. Nech sa páči, Štefan Kuffa.
Paška, Pavol, predseda NR SR (2013-02-12):
Dámy a páni, poprosím vás zaujať miesta, aby sme mohli... (Pauza.) Dámy a páni, budeme teraz... (Ruch v sále. Krátka pauza.) Páni, 15 minút naviac, stojí to za to? Budeme teraz hlasovať o návrhu vlády na skrátené legislatívne konanie o vládnom návrhu zákona č. 25 o verejnom obstarávaní. Poprosím pána poslanca Bagačku, aby uviedol hlasovanie. [Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 359.]
Hort, Milan, podpredseda NR SR (2010-10-13):
Ďakujem pekne. Takže sme zaregistrovali, že o tomto zákone vzhľadom na veľký rozsah pozmeňujúcich návrhov nebudeme hlasovať o 11 00 hodine, ale o 17.00 hodine. Vyhlasujem prerušenie rokovania o tomto bode programu, hlasovať o ňom budeme teda o 17.00 hodine. A ešte pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov . Vládny návrh zákona má parlamentnú tlač 118 a návrh na jeho pridelenie na prerokovanie výborom máte pod rozhodnutím č. 96. Prosím podpredsedu vlády a ministra financií Ivana Mikloša, aby vládny návrh zákona uviedol. Nech sa páči.
Nash, Natália, poslankyňa NR SR (2024-01-19):
Ďakujem pekne za slovo, pán predsedajúci. Kolega Čaučík, ďakujem vám veľmi za vaše vystúpenie. Predviedli ste nám naozaj opäť raz vecnú diskusiu, v ktorej ste uviedli viaceré príklady a zdôvodnenia toho, prečo tento návrh nemá ísť skráteným legislatívnym konaním. Ja si dovolím vaše vystúpenie ešte doplniť citátom z prejavu prezidentky, ktorá nám tu včera tiež svojou pokojnou silou jasne vysvetlila, o čo tu ide. 	Takže citujem: „Pre lepšiu predstavu a zarámcovanie výhrad uvediem hneď dva príklady. Páchateľ, ktorý spácha trestný čin krádeže vlámaním v obydlí a poškodenej osobe spôsobí škodu do 350-tisíc eur, čo pre väčšinu obyvateľov Slovenska znamená celý za ich život nadobudnutý majetok, by podľa navrhovanej právnej úpravy nemusel ísť do väzenia, ale bolo by mu možné uložiť podmienečný trest. Alebo v prípade lúpeže pokiaľ nevznikne škoda presahujúca 35-tisíc eur páchateľovi musí byť prednostne uložený podmienečný trest alebo trest domáceho väzenia. Pri trestnom čina podvodu alebo krádeže, čo sú najfrekventovanejšie trestné činy v oblasti majetkovej trestnej činnosti, hranice trestnej sadzby klesá z 10 až 15 rokov na 3 až 10 rokov. Na 3 až 10 rokov však klesá aj sadzba pri legalizácii výnosu z trestnej činnosti, ktorá bola doteraz 12 až 20 rokov. Jednoducho povedané, za všetky trestné činy v štvrtej a piatej hlave Trestného zákona bude možné uložiť podmienečný trest odňatia slobody a to bez ohľadu na výšku škody, rozsah spáchania trestného činu, dokonca aj vtedy, keď bude spáchaný organizovanou skupinou. Často počujeme argument o zosúladení výšky trestných sadzieb za niektoré trestné činy s okolitými krajinami. Pozrime sa teda na reálne porovnanie: V Českej republike pri majetkových trestných činoch závažných, teda kvalifikovaných skutkových podstatách Trestný zákon upravuje...“ (Prerušenie vystúpenia časomerom.)
Danko Andrej, predseda NR SR (2019-09-19):
Prosím, prezentujme sa a hlasujeme. (Hlasovanie.) Prítomných 122 poslancov, za 39, proti 21, zdržalo sa 62. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 1500, dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané aj predsedovi Národnej rady do 28. mája 2019. Prosím, prezentujme sa a hlasujeme. [Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 45. schôdzi Národnej rady Slovenskej republiky a do 28. mája 2019 (a interpeláciách) , tlač 1500.] (Hlasovanie.) Prítomných 122, za 96, zdržali sa 24, nehlasovali 2. Konštatujem, že sme uznesenie schválili. Teraz dávam hlasovať o uznesení, ktorým Národná rada berie na vedomie písomne odpovede členov na interpelácie poslancov písomne podané predsedovi Národnej rady do 16. augusta 2019, tlač 1557. Prosím, prezentujme sa a hlasujeme. [Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 46. schôdzi Národnej rady Slovenskej republiky a do 16. augusta 2019 (a interpeláciách) , tlač 1557.] (Hlasovanie.) Prítomných 121, za 80, zdržalo sa 41. Konštatujem, že sme uznesenie schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu, tlač 1520, bod 49 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Vavrekovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1520.)
Krištúfková, Petra, poslankyňa NR SR (2017-09-11):
Vážené kolegyne, vážení kolegovia, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 676. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 699 z 21. augusta 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Raši, Richard, poslanec NR SR (2020-05-14):
Pán minister, najprv k tej prvej časti. Keď nám dôjde dotaz od ľudí, ktorí boli v karanténe a ktorí sa nakazili, a chcú vedieť, ako boli odškodnení, tak je úplne legitímne, aby sme sa to pýtali, a je to úplne normálna otázka a vy by ste mali mať pripravenú na ňu odpoveď. Čo, čo je na tom také zvláštne? Samozrejme, musí sa preukázať, či to bolo v dôsledku, alebo nie. Ale tá odpoveď je úplne legitímna a nevidím žiaden dôvod na ňu nepripraviť odpoveď. A viete, s každým sa občanom, ktorý bol v povinnej karanténe, ktorá určite mala svoje medicínske opodstatnenie, posielať ho na súd, asi nie je úplne správne. Čiže keď sa to preukáže, tak malo by byť, byť štát pripravený, však tam určite nepôjde o veľké peniaze, na kompenzáciu. K tej druhej časti, ktorá s týmto nesúvisí. Pán minister, nemám, už nie som vlastníkom hausbótu, ale v čase, keď som bol, pán minister, to bol jeden z mála, ktorý mal všetky povolenia v poriadku. Jeden z mála, ktorý mal všetky povolenia v poriadku, a doteraz neviem, či všetky ostatné majú tieto povolenia v poriadku. Tak vás láskavo poprosím, keď dávam legitímnu otázku, odpovedajte, a keď vám niekto poskytne takúto nepravdivú informáciu, tak si ju najprv preverte. Ďakujem pekne.
Kollár, Boris, predseda NR SR (2023-09-08):
Vážené kolegyne, vážení kolegovia, budeme pokračovať, prosím, aby ste zaujali miesto v sále. Predtým by som vás chcel informovať o priebehu. Od deviatej by mala teraz začať, teda už je deväť niečo, je 9.06 h, by mala začať 100. schôdza, o 9.15 h 102. a o 9.30 h 101. Ešte by som vás chcel informovať, lebo šetríme takto čas, aby sme to nemuseli po každej hodine, takže pôjdeme paralelne v čase po 15 minútach, a chcem vás informovať, že pokiaľ ani jedna z týchto troch schôdzí nebude otvorená, tak 10.45 h bude mimoriadna schôdza k pobyte cudzincov. Pozvánka vám bude aktuálne doručená a mala by to byť schôdza na zrušenie tých dokladov, ktoré teraz dostávajú. Vážené pani poslankyne, vážení páni poslanci, včera bol odložený začiatok 100. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 100. schôdzi Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k nelegálnej migrácii , tlač 1772.) Prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je prezentovaných 54 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok tejto 100. schôdze o jednu hodinu, kedy opäť zistím prítomnosť poslancov, bude to 10.10 h. O 15 minút budeme sa snažiť otvoriť 102. schôdzu, je to novela Trestného zákona. (Prerušenie rokovania o 9.08 hodine.) (Po prerušení rokovania 100. schôdze NR SR a po prestávke pokračovalo rokovanie 102. schôdze NR SR.) (Po prerušení rokovania 102. schôdze NR SR a po prestávke pokračovalo rokovanie 101. schôdze NR SR.) (Po prerušení rokovania 101. schôdze NR SR a po prestávke pokračovalo rokovanie 100. schôdze NR SR o 10.10 hodine.)
Sabolová, Mária, poslankyňa NR SR (2011-09-14):
Ďakujem veľmi pekne za slovo. Myslím si, že k úvodnému slovu pána ministra ani k rozprave nie je potrebné dodať. Myslím si, že sme venovali tomuto vládnemu návrhu zákona na výbore dostatočný priestor už pred prvým čítaním. Aj pred druhým čítaním bolo množstvo stretnutí a diskusií. A myslím si, že sme spoločnými silami niektoré veci upravili tak, aby boli k spokojnosti aj našich slovenských poľnohospodárov, potravinárov aj, myslím si, že čiastočne aj obchodníkov. Dovoľte, aby som predniesla pozmeňujúci návrh, ktorý som predkladala aj na výbore, len na výbore nebol, nebol prijatý. A týka sa zverejňovania odhalených skutočností, ktoré sa prejavia v obchodoch, ktoré navštevuje denne množstvo spotrebiteľov, a sú to informačné tabule. V návrhu zákona, ktorým sa mení a dopĺňa zákon Národnej rady č. 152/1995 Z. z. o potravinách v znení neskorších predpisov navrhujem zmeniť a doplniť ešte tieto body: Bod 1. V čl. I sa za bod 40 vkladá nový 41. bod , ktorý znie: „41. Paragraf 12 sa dopĺňa odsekom 4, ktorý znie. „(4) Ten, kto predáva potraviny, informuje bezprostredne po skončení úradnej kontroly potravín spotrebiteľa o výsledkoch zistených kontrolou. Obsah a forma zverejnenia zistení kontroly je uvedená v prílohe č. 1a.“.“. „Doterajšie body 41 až 78 sa označujú ako body 42 až 79.“ Bod 2. V čl. I za 77. bod sa vkladá nový 78. bod, ktorý znie: „78. Za prílohu č. 1 sa vkladá príloha č. 1a, ktorá znie: „Príloha č. 1a k zákonu č. 152/1995 Z. z. „Nadpis. Obsah a forma zverejnenia a zistení kontroly podľa § 12 ods. 4. 1. Obsah zistených nedostatkov: a) druh výrobku, pri ktorom bol nedostatok zistený, b) dátum zistenia nedostatku, c) opis nedostatku po prvé, predaj potravín po dátume spotreby alebo dátume minimálnej trvanlivosti, po druhé, predaj nevyhovujúcich potravín, ktoré vykazujú fyzikálno-chemické zmeny alebo senzorické zmeny. 2. Forma zverejnenia: a) na tabuli určenej „Informačná tabuľa“, b) na viditeľnom mieste pri hlavnom vstupe do predajne, c) čitateľne; čierne písmo na bielom podklade o veľkosti písma najmenej 1,5 cm, d) doba zverejnenia najmenej 7 kalendárnych dní. 3. Iné zistenia.“. Odôvodnenie: Aby nedochádzalo k sporom, akým spôsobom sa má zverejniť, príloha k zákonu určuje čo, na aký čas, v akej forme. Myslím si, že sme minimalizovali formu a množstvo informácií. Ak nám záleží na ochrane spotrebiteľa, myslím si, že to je jeden z malých krokov, ktorým my môžeme donútiť, alebo vyžadovať dodržiavanie zákona a zverejňovanie týchto zistených nedostatkov. Aj nedostatkov, ale aj, ak po kontrole nebol zistený pri kontrole žiaden nedostatok, je možné na tejto tabuli v neobmedzenom čase určiť aj to, že tento obchod alebo táto predajňa, táto prevádzka nemala žiadne zistené nedostatky. Myslím si, že je to zjednodušená forma, ale dobrá forma do budúcnosti. V prípade, že bude mať dobrý účinok, je určite možné niektoré veci teda rozšíriť aj na iné prevádzky, ktoré môžu byť ohrozením zdravia pre občanov. Toľko môj pozmeňujúci návrh.
P. Prokopovič, poslanec: (2002-07-04):
Pán kolega Lackovič hovoril tu, priame dane boli síce vysoké, ale nepriame nízke. Pán kolega Lackovič, pán kolega Maxon, váš, vám vysvetlí, kto platí nepriame dane a kto platí priame dane. Nepriame dane neplatí podnikateľ, to platia občania, on ich len odvádza, na tom, že to je trošku iný. Stav živnostníkov možnože stúpal, možno vo vašom regióne, ale celkové štatistiky sú jednoznačné, hovoria o tom, v rámci Slovenska klesal. A teraz k pánovi Cabajovi, nie je tu, škoda, lepšie by sa mi hovorilo, keby som ho videl pred sebou. (Výkriky v sále.) Neviem...
Pellegrini, Peter, predseda NR SR (2024-02-08):
Pa... (Predsedajúcemu sa vypol mikrofón.) (Hlasovanie.) Prítomných 136 poslancov, za 57, proti 78, 1 sa zdržal. Tento bod sme neschválili.
Pellegrini, Peter, predseda NR SR (2024-02-27):
Vážené panie poslankyne, vážení pani poslanci, budeme pokračovať v hlasovaní. Ešte predtým požiadam, aby sa najprv prihlásili tí, ktorí chcú poskytnúť stanovisko poslaneckých klubov pred hlasovaním, takže teraz poprosím technikov, pani poslankyňa Marcinková aj pán poslanec Vančo sú za klub. Takže poprosím technikov, aby obidvom teda dali dvojminútový čas. Ako prvá pani poslankyňa Marcinková, nech sa páči.
P. Hrušovský, podpredseda NR SR: (2001-10-25):
(Hlasovanie.) Prítomných je 77 poslancov, za 17, proti 15, zdržalo sa 45. Konštatujem, že návrh sme neschválili. Páni poslanci, odporúčam teraz, aby sme hlasovali o návrhoch, ktoré podal pán poslanec Paška, en bloc o všetkých, tak ako boli podané. Keďže tam bolo konštatované, že v bode 41 a 42 spĺňal návrh aj podmienky procedurálne na 15 podpisov, dávam hlasovať. Prezentujme sa a hlasujme o návrhu, ktorý podal pán poslanec Paška. Prosím, prezentujme sa a hlasujme. Prosím skrutátorov, aby zaujali svoje pozí-cie. Pán poslanec Galbavý - ako skrutátor. Prosím, páni poslanci, pre-zentujme sa bez toho, aby sme hlasovali. Prosím poslancov SOP, aby prerušili rokovanie svojho poslaneckého klubu. Páni poslanci, ešte raz prosím, aby ste si každý skontrolovali svoje hlasovacie karty a sústredili sa na hlasovanie. Prezentujeme sa a hlasujeme. Hlasujeme, páni poslanci, o Paškovom návrhu. (Hlasovanie.) Prezentovalo sa 77 poslancov, za 2, proti 53,  zdržalo sa 19, nehlasovali 3. Návrh sme neschválili. Pán poslanec Ošváth. P. Ošváth, poslanec: Tretí návrh, ktorý som v rozprave predniesol ja, žiada v mene Národnej rady Slovenskej republiky vládu Slovenskej republiky, aby predložila Národnej rade Slovenskej republiky na prerokovanie dokumenty. Máte pozmeňujúci návrh v laviciach.
Sloboda, Vladimír, poslanec NR SR (2016-12-06):
Vážený pán predsedajúci, v rozprave vystúpili dvaja poslanci. Procedurálne návrhy neboli podané, preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2024-06-27):
Ďakujem. Pán poslanec Krúpa, nech sa páči.